Skúli Mogensen , fyrrum eigandi WOW air hefur auglýst einbýlishús sitt , Hrólfsskálavör 2 á Seltjarnarnesi , til sölu . Húsið er þó ekki auglýst á vegum íslenskra fasteignasala heldur á vefsíðunni Ocean Villa . Á henni má sjá fjölda mynda af húsinu , bæði að innan og utan , og teikningar af skipulagi þess . Einnig er sér kafli um staðsetningu hússins og af hverju væntanlegur kaupandi ætti að kaupa eign á Íslandi . Bendir allt til að Skúli sé að sverma fyrir erlendum áhugasömum kaupendum . Húsið sem er 609 fm var byggt árið 2008 og hefur verið í eigu Skúla síðan árið 2016 . Húsið er hannað af verðlaunaarkitektum Granda Studio og innanhússhönnuðir eru Selma Ágústsdóttir frá Namó Design og Gríma Björg Thorarensen frá GBT Interiors . Í húsinu eru þrjú svefnherbergi , fimm baðherbergi , skrifstofa , tvær stofur , fjölskylduherbergi , kvikmyndasalur , líkamsræktarsalur , gufubað og fleira . Hér má sjá nokkrar myndir af húsinu ( skjáskot af vefsíðu Ocean Villa ) en fleiri myndir má sjá á vefsíðunni Ocean Villa .